text: 7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.82 της 4/16 Ιουν. 1959 Περί εξακολουθήσεως εισπραττομένης και επί των εξαγομένων καπνών εσοδείας 1958 της υπό του άρθρ. 2 του Ν.Δ. 2519/53 προβλεπομένης ειδικής εισφοράς. Λαβόν υπ’ όψει: τας διατάξεις του άρθρ. 7 του Νόμ. 2348/53, ως αύται αντικατεστάθησαν δια του άρθρ. 2 του Ν.Δ. 2519/53 «περί τροποποιήσεως και συμπληρώσεως του Νόμ. 2348/53» το υπ’ αριθ. 12846/625/23.4.59 έγγραφον του Υπουργείου Εμπορίου αναφερόμενον εις το υπ’ αριθ. 697/Ο.Ε./10.2.59 της Οικονομικής εξ Υπουργών Επιτροπής δι’ ου ενεκρίθη η κατάρτισις πράξεως Υπουργικού Συμβουλίου περί συνεχίσεως εισπράξεως της υπό του άρθρ. 2 του Ν.Δ. 2519/53 προβλεπομένης εισφοράς και επί των εξαγομένων καπνών εσοδείας 1958, αποφασίζει: Εγκρίνει όπως η υπό του άρθρ. 2 του Ν.Δ. 2519/1953 προβλεπομένη ειδική εισφορά επί της αξίας των εξαγομένων εκτός των ορίων της χώρας καπνών εξακολουθήση εισπραττομένη και επί των εξαγομένων καπνών εσοδείας 1958. Εκδόσαν προς τούτο την υπ’ αριθ. 82 παρούσαν πράξιν του, κυρωθησομένης νομοθετικώς. 